АҞӘА, цәыббра 6 – Sputnik. Аԥсны иҟоу Урыстәылатәи арратә округ арратә база азенит-ракетатә ҟәша аррамаҵзурауаа иҭадырхеит 40 рҟынӡа "аӷа иҳауатә обиектқәа". Абри атәы аанацҳаит Аԥсны иҟоу Урыстәылатәи арратә округ арратә база апресс-маҵзура.
Аобиектқәа рыԥшаареи рҭархареи мҩаԥыргон арадиолокациатә станциа ахархәарала. Астанциа ахархәаратә радиус наӡоит 45 километра. Аԥсны иҟоу Урыстәылатәи арратә округ арратә база азенит-ракетатә ҟәша аррамаҵзурауаа иҭадырхеит 40 рҟынӡа "аӷа иҳауатә обиектқәа".
Арратә гәыԥқәа аус адырулеит аҳауатә обиектқәа рыԥшыхәра, раанкылара, рымҩаԥгара, рҭархара азҵаарақәа. "Аӷа" ақәылара алиршар зуаз аобиектқәа зегьы аракетақәа рыла "иҭархан".
Астрахантәи аобласт аҿы аҵаратә ҽазыҟаҵарақәа ирылахәын 500-ҩык аррамаҵзурауаа, азенит-ракетатә комплексқәа "С-400", "Игла", "Стрела-10", акомплексқәа "Триумф" С-400 реиԥш иҟоу арратә техника 200 цыра.